CELEX: 32000D0464
Language: hr
Date: 2000-06-29 00:00:00
Title: 2000/464/EZ: Odluka Vijeća od 29. lipnja 2000. o potpisivanju u ime Europske zajednice Sporazuma u obliku razmjene pisama o izmjeni Sporazuma između Europske zajednice i Socijalističke Republike Vijetnama o trgovini tekstilnim proizvodima i odjevnim predmetima i o njegovoj privremenoj primjeni

11/Sv. 114
            
            
               HR
            
            
               Službeni list Europske unije
            
            
               10
            
         32000D0464
   
               L 190/1
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 29. lipnja 2000.
   o potpisivanju u ime Europske zajednice Sporazuma u obliku razmjene pisama o izmjeni Sporazuma između Europske zajednice i Socijalističke Republike Vijetnama o trgovini tekstilnim proizvodima i odjevnim predmetima i o njegovoj privremenoj primjeni
   (2000/464/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. zajedno s člankom 300. stavkom 2. prvom rečenicom,
   uzimajući u obzir prijedlog Komisije,
   budući da:
   
               (1)
            
            
               Komisija je u ime Europske zajednice pregovarala o Sporazumu u obliku razmjene pisama sa Socijalističkom Republikom Vijetnamom o izmjeni Sporazuma između Europske zajednice i Socijalističke Republike Vijetnama o trgovini tekstilnim proizvodima i odjevnim predmetima, dalje u tekstu Sporazum u obliku razmjene pisama.
            
         
               (2)
            
            
               Sporazum u obliku razmjene pisama parafiran 31. ožujka 2000. trebalo bi potpisati u ime Zajednice.
            
         
               (3)
            
            
               Prikladno je primijeniti Sporazum u obliku razmjene pisama na privremenoj osnovi od 1. srpnja 2000. u očekivanju završetka relevantnih postupaka za njegovo formalno sklapanje, pod uvjetom reciprociteta,
            
         ODLUČILO JE:
   Članak 1.
   Potpisivanje Sporazuma u obliku razmjene pisama odobrava se u ime Zajednice u skladu s Odlukom Vijeća o sklapanju tog Sporazuma.
   Tekst Sporazuma je priložen ovoj Odluci.
   Članak 2.
   Predsjednik Vijeća ovlašćuje se imenovati osobu/e opunomoćenu/e za potpisivanje Sporazuma u obliku razmjene pisama u ime Zajednice, podložno njegovom sklapanju.
   Članak 3.
   Sporazum u obliku razmjene pisama se primjenjuje na privremenoj osnovi od 1. srpnja 2000. u očekivanju završetka postupaka za njegovo sklapanje, uz uvjet reciprociteta.
   Članak 4.
   Ova se Odluka objavljuje u Službenom listu Europskih zajednica.
   Proizvodi pravne učinke na dan objave.
   
      Sastavljeno u Luxembourgu 29. lipnja 2000.
      
         
            Za Vijeće
         
         
            Predsjednik
         
         M. ARCANJO